CELEX: 32017R1551
Language: da
Date: 2017-07-14 00:00:00
Title: Kommissionens delegerede forordning (EU) 2017/1551 af 14. juli 2017 om ændring af bilag I til Europa-Parlamentets og Rådets forordning (EU) 2016/1076 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler

15.9.2017   
            
            
               DA
            
            
               Den Europæiske Unions Tidende
            
            
               L 237/59
            
         KOMMISSIONENS DELEGEREDE FORORDNING (EU) 2017/1551
   af 14. juli 2017
   om ændring af bilag I til Europa-Parlamentets og Rådets forordning (EU) 2016/1076 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1076 af 8. juni 2016 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 2, stk. 2, og
   ud fra følgende betragtninger:
   
               (1)
            
            
               Listen over begunstigede lande i forbindelse med EU's markedsadgangsordninger, der er fastsat i forordning (EU) 2016/1076, er fastlagt i bilag I til nævnte forordning. Nævnte forordning fastlægger også en procedure for Den Europæiske Unions anvendelse af beskyttelsesforanstaltninger for varer med oprindelse i de lande, der er opført i bilag I.
            
         
               (2)
            
            
               I forordning (EU) 2016/1076 tillægges Kommissionen beføjelser til at vedtage en delegeret retsakt for at ændre bilag I til nævnte forordning, således at der kan tilføjes stater fra gruppen af AVS-stater, der har afsluttet forhandlinger om en økonomisk partnerskabsaftale (»ØPA«) med Den Euopæiske Union.
            
         
               (3)
            
            
               ØPA-landene i Southern African Development Community (»SADC«), Den Europæiske Union og dens medlemsstater afsluttede forhandlingerne om en økonomisk partnerskabsaftale den 15. juli 2014. SADC-ØPA-landene, Den Europæiske Union og dens medlemsstater undertegnede aftalen den 10. juni 2016 (2).
            
         
               (4)
            
            
               Lesotho ratificerede ØPA'en den 16. september 2016.
            
         
               (5)
            
            
               Mozambique ratificerede ØPA'en den 28. april 2017.
            
         
               (6)
            
            
               Europa-Parlamentet godkendte ØPA'en den 30. september 2016.
            
         
               (7)
            
            
               Som følge heraf har ØPA'en fundet midlertidig anvendelse siden den 10. oktober 2016.
            
         
               (8)
            
            
               Lesotho og Mozambique bør derfor også medtages i nævnte bilag I for at fremme den fulde anvendelse af den økonomiske partnerskabsaftale med EU —
            
         VEDTAGET DENNE FORORDNING:
   Artikel 1
   Kongeriget Lesotho og Republikken Mozambique indsættes i bilag I til forordning (EU) 2016/1076.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 185 af 8.7.2016, s. 1.
   
      (2)  Økonomisk partnerskabsaftale mellem den Europæiske Union og dens medlemsstater på den ene side og SADC-ØPA-landene på den anden side (EUT L 250 af 16.9.2016, s. 3).